চীনের প্রধানমন্ত্রী ওয়েন জিয়াবাও একজন সহজ সরল মানুষের প্রতিমূর্তি নিয়ে চলেন, চীনের মিডিয়া উচ্চকিত করে তার সুবিধাবঞ্চিতদের প্রতি একাত্ম ‘গ্র্যান্ডপা’ ইমেজ, চীনের কমিউনিস্ট পার্টির প্রচারযন্ত্র বলে নেতাদের অসৎ অর্থ উপার্জনের বিরুদ্ধে তিনি উচ্চকণ্ঠ, কিন্তু তার প্রধানমন্ত্রীত্বের তলে পারিবারিক সদস্যদের মাধ্যমে অসততার নিরন্তর চর্চায় পারিবারিক সাম্রাজ্যের যে রিপোর্ট সম্প্রতি প্রকাশিত হল নিউইয়র্ক টাইমসে, তাতে চীনের এলিট রাজনীতিবিদদের গোপন অসৎ কার্যক্রমই শুধু উন্মোচিত হয়নি ধান্দার রাষ্ট্রনিয়ন্ত্রিত সমাজতান্ত্রিক অর্থনীতি কিভাবে চলে তারও স্বরূপ উন্মোচিত হয়েছে। প্রায় তিন বিলিয়ন ডলারের সাম্রাজ্য গড়েছেন ওয়েন জিয়াবাও-এর পরিবার, যার মধ্যে ওয়েন জিয়াবাও-এর দরিদ্র স্কুলশিক্ষিকা মায়ের দখলেই আছে ১১০ মিলিয়ন ডলারের সম্পত্তি।